**טיול מאורגן לאוסטריה**

**7 ימים/6 לילות**

**14-20.8.24**

טיול לאוסטריה וחבל טירול הוא טיול מאורגן נפלא לאחד האזורים היפים ביותר באירופה – רכס האלפים. בטיול אנחנו מתמקדים בחבל טירול בסמוך לגבולות של אוסטריה עם גרמניה, שווייץ ואיטליה. באזור היפה הזה ניתן להתרשם מקרחוני העד המעטרים את פסגות האלפים, אזור האגמים והמפלים, מי הטורקיז השלווים ועיירות הסקי. כמו כן, אנחנו משלבים ביקורים בערים הגדולות והחשובות שבאזור: וינה, זלצבורג, אינסברוק ומינכן שבגרמניה הסמוכה.

תאריך יציאה: יום רביעי 14.8 המראה: 06:40 נחיתה: 09:25

תאריך חזרה: יום שלישי 20.8 המראה: 21:35 נחיתה: 02:00 (21.8)

**מסלול הטיול:**

יום 1 - תל אביב - וינה

ניפגש בנמל התעופה בן גוריון לטיסה ישירה לוינה, בירת אוסטריה. לאחר הנחיתה וסידורים פורמאליים נצא לסיור מקיף בוינה, עיר הבירה של אוסטריה. במהלך הסיור נראה את קתדרלת סנט סטפן, את בניין העירייה ואת בניין הפרלמנט, נמשיך לגן העיר, נראה את ארמון הופבורג ואת כיכר האופרה. נבקר באנדרטה לזכר השואה ונשמע את סיפורה של הקהילה היהודית שפיארה את העיר לאורך ההיסטוריה. בתום הסיור נמשיך למלוננו

יום 2 | זלצבורג← חבל טירול

לאחר ארוחת הבוקר נצא לביקור בזלצבורג עיר הולדתו של מוצארט. נטייל בגני ארמון מיראבל (Mirabel) המטופחים, בין הפסלים והמזרקות ונשוטט בסמטאות העיר השלווה ובמדרחוב שוקק החיים. נמשיך דרך הכיכרות היפות של העיר ונראה את הקתדרלה העתיקה. בתום הסיור ניסע למלוננו בחבל טירול.

יום 3 | מפלי קרימל – אינסברוק

נצא ליום סיור במפלים הגבוהים באוסטריה – מפלי קרימל (Krimml). בדרך נעבור דרך הנופים הירוקים של הרי טירול, דרך אגמים וכפרים ציוריים. עם ההגעה למפלים, נצא לסיור רגלי קצר הכולל תצפית מרהיבה על המפלים העצומים שמימיהם ניתכים בעוז מגובה של 380 מ'. בחלקו השני של היום, נבקר בעיר אינסברוק (Innsbruck), בירת חבל טירול שיושבת על נהר האין ופרוש שמה – "הגשר על נהר האין". העיר שאירחה לא אחת את אולימפיאדת החורף, זכתה לכינוי "פנינת הטירול" ולא בכדי. היא מוקפת בהרי האלפים הנישאים מכל צדדיה. נראה את גגון הזהב שהכין מקסימיליאן לאישתו, נטייל בגני ארמון הופבורג ונפסע על הגשר מעל נהר האין.

יום 4 | גרוסגלוקנר וקרחון הפעמון

לאחר ארוחת הבוקר נתחיל במסלול הליכה בקניון זיגמונד תון (Sigmund-Thun Klamm), שהינו נקיק יפהפה של נהר שהתחתר בהרי האלפים. נלך על גשרי עץ בין המפלים, קירות הקניון הסוגרים עלינו ומי הנהר בצבע טורקיז עז. נמשיך נסיעתנו באחת הדרכים היפות באוסטריה ליהנות מיופיו של האזור האלפיני והר גרוסגלוקנר (Grossglockner) – ההר הגבוה ביותר באוסטריה. ניסע לאורך הכביש האלפיני העובר בין פסגות ההרים והוא חלק משמורת הטבע של "ההר הגבוה". נעצור לתצפיות נוף ונגיע לתצפית הקיסר פרנץ יוזף (2428 מ'). בסיומו של יום טבע בנופי הטירול הקסומים, נחזור למלוננו.

יום 5 | מינכן

לאחר ארוחת בוקר נצא למינכן בירת בוואריה. עם הגעתנו לעיר, נבקר בעולם ב.מ.וו. b.m.w welt, נתרשם מהאדריכלות האיקונית יוצאת הדופן של הבנין ומתוכנו - דגמי מכוניות היוקרה, ב.מ.וו, רולס רויס ועוד. נוכל כמובן גם להצטלם עם המכוניות. נמשיך לביקור באנדרטת יא חללי מינכן, שנחנכה במעמד המשפחות והנשיא ריבלין במלאת 45 שנה לטבח הספורטאים. נמשיך לביקור במרכז מינכן, נראה את בית העיריה המפורסם, נהנה מהמדרחובים שלה ונותיר זמן לקניות בעיר. בסיום הסיור נחזור למלונינו בטירול. בשעות הערב, המעוניינים יוכלו לצאת (בתוספת תשלום) לערב פולקלור

יום 6 | זלצקמרגוט ואזור האגמים

לאחר ארוחת הבוקר נצא לטיול מקיף באזור האגמים – זלצקמרגוט (Salzkammergut). נתחיל בסיור בעיירה סנקט גילגן (Sankt Gilgen) על גדות אגם וולפגאנג (Wolfgang), מהאגמים היפים ביותר באוסטריה. לאחר מכן, נמשיך לעיירה סנט וולפגאנג בה נערוך סיור מודרך ונתרשם מהטבע הסובב אותנו. המעוניינים יוכלו לצאת (בתוספת תשלום) לשייט מהנה על האגם. נסיים בעיירה האלשטאט (Hallstatt) אשר הוכרזה על ידי אונסק"ו כאתר מורשת עולמית, בה נתרשם מהמראה עוצר הנשימה של העיירה הצופה אל האגם למרגלות הצוקים.

יום 7 | עמק ואכאו: קרמס – מנזר מלק← וינה← תל אביב

נצא לסיור בעמק ואכאו (Wachau) המושך אליו תיירים רבים לאורך השנה הודות למנזרים, טירות ובמצרים עתיקים השוכנים לאורכו. העמק ידוע כאזור גידול הכרמים של אוסטריה ודרכו זורם נהר הדנובה המרהיב. נעצור לביקור באחת האטרקציות המפורסמות של העמק - מנזר מלק (Melk) והגנים הבוטניים שבו, בהם עובדים ואותם מטפחים הנזירים. נראה את עצי הלינדן בני מאות השנים, צמחי המרפא, ונשקיף על נהר הדנובה המתפתל למרגלותינו. משם נמשיך לביקור באחת העיירות הפסטורליות שעל נהר הדנובה ולאחר מכן נמשיך בנסיעה לכיוון שדה התעופה הבינלאומי של וינה לטיסה חזרה לתל אביב.

תוכנית הטיול מתארת את האתרים בהם נבקר, אך לא את סדר הביקורים או כיוון הנסיעה.

**עלות: 1499$ ליחיד בחדר זוגי(שניים בחדר)**

**תוספת מחיר ליחיד: 200 $**

המחיר כולל:

 טיסות הלוך ושוב לוינה

 אוטובוס תיירים נוח וממוזג

 לינה בבתי מלון מדרגת תיירות טובה

 מדריך טיולים ישראלי מצוות "אשת טורס"

 כלכלה: לינה וארוחת בוקר

כניסות לאתרים כפי שמצוין במסלול

טיפים לנותני שירותים מקומיים: נהג ומדריך מקומי

המחיר אינו כולל:

ביטוחים

הוצאות אישיות

סיורי בחירה

מס לינה (במידה וקיים- תשלום ישירות בבית המלון)

סבלות

טיפ למדריך הישראלי (מקובל לתת 5 אירו לאדם ליום)

הטיול פתוח לכל הגילאים

הטיול פתוח לקהל הרחב

**עופר 052-2945446**